
Ministru kabineta noteikumi Nr. 257
Rīgā 2022. gada 26. aprīlī (prot. Nr. 23 6. §)
Grozījumi Ministru kabineta 2021. gada 8. aprīļa noteikumos Nr. 218 "Pieminekļu un piemiņas zīmju uzstādīšanas, piemiņas vietu izveidošanas un informatīvo plākšņu izvietošanas noteikumi"
Izdoti saskaņā ar likuma "Par kultūras pieminekļu aizsardzību"
14. panta vienpadsmito daļu un 18.3 panta trešo daļu
· Izdarīt Ministru kabineta 2021. gada 8. aprīļa noteikumos Nr. 218 "Pieminekļu un piemiņas zīmju uzstādīšanas, piemiņas vietu izveidošanas un informatīvo plākšņu izvietošanas noteikumi" (Latvijas Vēstnesis, 2021, 69. nr.) šādus grozījumus:
· 1. Papildināt ar 8.1 punktu šādā redakcijā:
· "8.1 Padomes sēdes notiek vienu reizi mēnesī, ja saņemts priekšlikums, kas izskatāms padomes sēdē."
· 2. Papildināt ar 8.2 punktu šādā redakcijā:
· "8.2 Vides aizsardzības un reģionālās attīstības ministrija publicē tīmekļvietnē padomes sēžu grafiku kalendāra gadam."
· 3. Papildināt ar 20.1 punktu šādā redakcijā:
· "20.1 Priekšlikumu un tam pievienoto dokumentāciju pašvaldība iesniedz vismaz 10 darbdienas pirms attiecīgās padomes sēdes."
· 4. Izteikt 21. punktu šādā redakcijā:
· "21. Padome izvērtē saņemto dokumentāciju par vēsturiskā notikuma faktu vai personas vēsturisko nozīmīgumu un ietvertās ieceres atbilstību normatīvajiem aktiem un sniedz pašvaldībai elektroniski, parakstītu ar drošu elektronisko parakstu, vienu no šādiem atzinumiem:
· 21.1. atbalstīt ieceri;
· 21.2. neatbalstīt ieceri;
· 21.3. atlikt ieceres vērtēšanu konstatēto trūkumu dēļ, nosakot termiņu to novēršanai."

